আজকের বিশ্ব সঙ্গীতঃ “রামাদান ইস হিয়ার” – পবিত্র রমজান মাস চলে এসেছে
পবিত্র রমজান মাসে আপনাদেরকে শোনাচ্ছি “রামাদান ইস হিয়ার”। গেয়েছে ওয়াশিংটন ডিসির ব্যান্ড নেইটিভ দীন।
রামাদান ইস হিয়ার... চাঁদ দেখা গেছে। রমজান মাস চলে এসেছে। মাস শেষ হওয়ার আগেই পরিকল্পনা করতে হবে। নিজের মনের ভেতরটা দেখতে হবে। আল্লাহ্ র কাছাকাছি যেতে সময় লাগে। সবাই জানে যে রোজা রাখতে হয়। কিন্তু সবাই কি জানে এই সময়টা কিভাবে কাটাতে হয়? সারা দিন ঘুমিয়ে আর রাতে মজা করে, তা নিশ্চয়ই না। এটা ভুলে গেলে হবেনা, যে মাসের শেষে এক বড় পুরস্কার আছে। আপনারা শুনছেন যুক্তরাষ্ট্রের ব্যান্ড নেইটিভ দীনের গাওয়া “রামাদান ইস হিয়ার”। নেইটিভ দীন-এর তিন সদস্য এই ওয়াশিংটন ডিসি এলাকায়ই থাকেন, এখান থেকেই তারা হিপ হপ স্টাইলে ইসলামিক গান করেন। রমজান মাস উপলক্ষে তারা এই গানটি লিখেছেন। আর রমজানেই আপনাদেরকে শোনাচ্ছি “রামাদান ইস হিয়ার”। পবিত্র রমজান মাস চলে এসেছে।